### Beslutningstema

I denne sag træffes beslutning om hvilke projekter, der skal indgå i ansøgningen til Trafiksikkerhedspuljen 2023

### Sagsfremstilling

Som led i "Aftale om Infrastrukturplan 2035 af 28. juni 2021" er der afsat en statslig trafiksikkerhedspulje til 2023. Der kan søges tilskud til projekter på det kommunale vejnet, der forbedrer trafiksikkerheden. Der er for 2023 afsat 48,4 mio. kr. til medfinansiering af trafiksikkerhedsprojekter på det kommunale vejnet. Der kan søges om 40% tilskud. Der er ansøgningsfrist 1. august 2023.

Ansøgninger til puljen skal være forslag til projekter på konkrete lokaliteter, og ansøger skal sandsynliggøre en rimelig sammenhæng mellem anlægsomkostninger og den ulykkesreducerende effekt. Der kan søges til projekter, som forebygger eneulykker, frontalkollisioner i åbent land, ulykker i kryds og ulykker med lette trafikanter i byer. Fokusområder, som også er indsatsområder i [adresse] nye Trafiksikkerhedsplan.

Ulykkesanalyserne for Tønder Kommune udarbejdet til Trafiksikkerhedsplanen viste, at lette trafikanter udgør en stor andel af de dræbte og alvorligt tilskadekomne i Tønder Kommune ligesom ulykker i kryds i åbent land er højt repræsenteret.

Ud fra de opstillede kriterier og ulykkesbilledet i Tønder Kommune foreslår forvaltningen, at der i Tønder Kommunes ansøgninger sættes fokus på kryds i åbent land og på lokaliteter, hvor der sker ulykker med lette trafikanter. Det er ikke et kriterium for ansøgningerne, at der er sket alvorlig personskader på de lokaliteter, der ansøges på.

Forvaltningen foreslår, at Teknik- og Miljøudvalget prioriterer mellem nedennævnte projekter. Projekterne er valgt ud fra, hvor der kan dokumenteres et entydigt ulykkesbillede, og hvor der er evidens for, at det foreslåede projekt har en positiv indvirkning på reduktion af fremtidige ulykker.

To af de foreslåede projekter er udpeget som et sort-plet kryds i sortplet-udpegningen for perioden 2018 - 2022. Det gælder for krydset [adresse] og [adresse]. Når der ikke udelukkende er valgt lokaliteter, som enten er udpeget som en sort plet, eller står i handleplanen for fysiske tiltag fra Trafiksikkerhedsplanen, er det bl.a. begrundet i, at handleplanen alene er baseret på lokaliteter, hvor der er sket alvorlige personskader, og hvor der ikke nødvendigvis er et entydigt ulykkesbillede, som vil blive vægtet i ansøgningerne. Derfor indgår materielskadeuheld også i dokumentationen for ulykkesbilledet.

De nævnte anlægsudgifter er vejledende overslagspriser. Der vil blive regnet et konkret anlægsoverslag på de projekter, der bliver prioriteret til ansøgninger.

Indsats for lette trafikanter og krydsulykker:

1) [adresse] i Tønder - ændring af stiforløb gennem tre kryds. I perioden 2018 - 2022 + 5 mdr. af 2023 er der sket fem ulykker (heraf fire ulykker med en let trafikant), én let trafikant er kommet alvorligt til skade. Herudover er der registreret ét skadestueuheld, hvor én let trafikant kom lettere til skade.
Overslagspris: 0,7 mio. kr.

2) Ndr. Landevej / Håndværkervej i Tønder - ændring af stiforløb gennem krydset. I perioden 2018 - 2022 + 5 mdr. af 2023 er der sket tre ulykker, alle med lette trafikanter. Én let trafikant er kommet til skade.
Overslagspris: 0,1 mio. kr.

Indsats for krydsulykker i åbent land og mod overtrædelse af "fuld stop"

3) [adresse] Hellevadvej - ombygning af "fuld-stop" kryds til rundkørsel. - Indsats for krydsulykker i åbent land samt overtrædelse af "fuld stop". I perioden 2018 - 2022 + 5 mdr. af 2023 er der sket fire ulykker og én person er kommet alvorligt til skade. Herudover er der registreret ét skadestueuheld, hvor én person kom lettere til skade.
Overslagspris: 4,0 mio. kr.

4) [adresse] Bovlundbjergvej - ombygning af "fuld-stop" kryds til forsat kryds. - Indsats for krydsulykker i åbent land samt overtrædelse af "fuld stop". I perioden 2018 - 2022 + 5 mdr. af 2023 er der sket to materielskadeulykker. Herudover er der registreret én ulykke på skadestuen, hvor én person er kommet let til skade.
Overslagspris: 0.8 mio. kr.

[adresse]Hellevadvej er tidligere udpeget som sortplet kryds, og Teknik- og Miljøudvalget har tidligere besluttet, at der i 2023 skulle igangsættes et projekt med intelligente tavler som etableret i andre "fuld stop"-kryds. Forvaltningen foreslår, at krydset indgår som ansøgning til etablering af en rundkørsel, og etableringen af intelligente tavler afventer om krydset får tildelt 40 % tilskud. Tildeles krydset 40 % tilskud kan udvalget beslutte, at den kommunale andel finansieres af [adresse]. Tildeles der ikke tilskud, etableres intelligente tavler i efteråret 2023, som oprindelig besluttet. Finansiering af intelligente "fuld-stop" tavler er endnu ikke søgt frigivet.

Ombygning af krydset [adresse] / Bovlund Bjergvej, kan ses som et forslag til at være på forkant. Krydset er ikke udpeget som sortplet kryds, men erfaringen fra ombygningen af [adresse], som i mange år var et sortplet kryds er særdeles positivt. [adresse] Tøndervej/ Bovlund Bjergvej er ligeledes et "fuld stop" kryds, hvor der både sker ulykker og overtrædelse af "fuld stop".

På de fire lokaliteter er der i alt sket 14 politiregistrerede ulykker, to personer er kommet alvorligt til skade, og én person er kommet lettere til skade. Hertil kommer tre ulykker registreret via skadestuen med tre lettere tilskadekomne.

Benedicte Winther for de enkelte lokaliteter er beskrevet i notatet "Ansøgninger til Trafiksikkerhedspuljen 2023.

Den kommunale andel af udgifter til projekter, der eventuelt måtte få tilskud, kan finansieres af [adresse], under forudsætning, at der afsættes midler til puljen i 2024.
Det er en betingelse for at søge Trafiksikkerhedspuljen, at kommunen tilkendegiver, at kommunen er villig til at afsætte nødvendige egne midler til den kommunale andel af projektet.

### Økonomi

På den godkendte investeringsoversigt for trafiksikkerhedsprojekter er der i overslagsår 2024 afsat kr. 5,232 mio til egenfinanciering.

De samlede udgifter til de fire foreslåede projekter er kr. 5,6 mio hvilket giver en egenfinanciering på kr. 3,36 mio.

DTU´s enhedspriser for samfundsøkonomiske udgifter for personskader og ulykker:

|  |  |
| --- | --- |
| Personrelaterede uheldsomk for 2022 | 2022 priser |
| kr per |  |
| Dræbt | 39.717.831 |
| Alvorligt tilskadekommen | 6.212.052 |
| Lettere tilskadekommen | 798.316 |
| Gennemsnit | 5.125.234 |

|  |  |
| --- | --- |
| Enhedspriser for uheld på vej for 2022 | 2022 priser |
| kr. per |  |
| rapporteret uheld | 3.229.700 |
| rapporteret uheld, heraf materialeomkostninger | 910.875 |
| rapporteret uheld med personskade | 8.651.744 |
| rapporteret personskade | 6.805.612 |

### Fagchefen for Plan og Udvikling indstiller,

at Teknik- og Miljøudvalget prioriterer, hvilke af de foreslåede projekter, der skal indgå i Tønder Kommunes ansøgning til Trafiksikkerhedspuljen.

### Beslutning

Indstillingen godkendt, idet udvalget prioriterer, at alle fire indsatser (1-4) skal indgå i ansøgningen til Trafiksikkerhedspuljen.